Hvad er et indflytningssyn?
Et indflytningssyn minder på mange måder om et fraflytningssyn. Indflytningssynet afholdes, når du flytter ind og typisk i forbindelse med at du får overdraget nøglerne til lejemålet. Indflytningssynet foretages af udlejer eller en repræsentant for udlejer. Formålet med indflytningssynet er at fastslå, hvilken stand lejemålet er i ved overtagelsen. Ved fraflytning hæfter du nemlig ikke for fejl og mangler, der allerede var til stede, da du flyttede ind.